নাগর্নো-কারাবাখ যুদ্ধ
আর্মেনিয়ায় আর্টসখ মুক্তিযুদ্ধ হিসাবে পরিচিত নাগর্নো-কারাবাখ যুদ্ধ একটি জাতিগত ও আঞ্চলিক সংঘাত, যা ১৯৮০-এর দশকের শেষভাগ থেকে ১৯৯৪ সালের মে মাসে দক্ষিণ-পশ্চিম আজারবাইজানের নাগর্নো-কারাবাখের ছিটমহলে সংঘটিত হয়, আর্মেনিয়া ও আজারবাইজান প্রজাতন্ত্রের সমর্থিত নাগর্নো-কারাবাখে আর্মেনিয়রা সংখ্যাগরিষ্ঠ জাতি। যুদ্ধের অগ্রগতির সাথে সাথে আজারবাইজান নাগর্নো-কারাবাখের বিচ্ছিন্নতাবাদী আন্দোলনকে নিয়ন্ত্রণে আনার চেষ্টা করলে আর্মেনিয়া ও আজারবাইজান উভয় প্রাক্তন সোভিয়েত প্রজাতন্ত্রই কারাবাখের পার্বত্য উচ্চতায় দীর্ঘায়িত ও অঘোষিত পর্বত যুদ্ধে জড়িয়ে পড়ে। ছিটমহলের সংসদ আর্মেনিয়ার সাথে নিজেকে একীকরণের পক্ষে ভোট দিয়েছিল এবং নাগর্নো-কারাবাখের আজারবাইজানিয় জনগণের দ্বারা বর্জন করা একটি গণভোট অনুষ্ঠিত হয়, যার মাধ্যমে বেশিরভাগ ভোটার স্বাধীনতার পক্ষে ভোট দিয়েছিলেন। আর্মেনিয়ার সাথে একত্রিত হওয়ার দাবি তুলনামূলকভাবে শান্তিপূর্ণভাবে ১৯৮৮ সালে শুরু হয়; পরের মাসগুলিতে সোভিয়েত ইউনিয়ন ভেঙে পড়ার সাথে সাথে ধীরে ধীরে এটি আর্মেনিয় ও আজারবাইজানিয়দের মধ্যে ক্রমবর্ধমান সহিংস সংঘাতের আকার ধারণ করে, ফলে সুমগাইট সাম্প্রদায়িক সহিংসতা (১৯৮৮), বাকু সাম্প্রদায়িক সহিংসতা (১৯৯০) এবং খোজালি গণহত্যার সাথে (১৯৯২) জাতিগত নির্মূলের ঘটনা ঘটে। ১৯৮৮ সালের ২০ ফেব্রুয়ারি আজারবাইজানের নাগর্নো-কারাবাখ স্বায়ত্তশাসিত ওব্লাস্টের (এনকেএও) সংসদ আর্মেনিয়ার সাথে এই অঞ্চলকে একীভূত করার পক্ষে ভোট দেওয়ার পরেই দু'রাষ্ট্রের মধ্যে আন্ত-জাতিগত সংঘাত শুরু হয়। আজারবাইজান থেকে পৃথকীকরণের ঘোষণার চূড়ান্ত ফলাফল ছিল জমি সংক্রান্ত একটি অঞ্চলগত দ্বন্দ্ব। আজারবাইজান সোভিয়েত ইউনিয়ন থেকে স্বাধীন হওয়ার ঘোষণা দেওয়ার সাথে সাথে ছিটমহলের সরকারের হাতে থাকা ক্ষমতাগুলি সরিয়ে দেয়, ফলে আর্মেনিয় সংখ্যাগরিষ্ঠরা আজারবাইজান থেকে আলাদা হওয়ার পক্ষে ভোট দেয় এবং এই প্রক্রিয়াতে অ-স্বীকৃত নাগর্নো-কারাবাখ প্রজাতন্ত্রের ঘোষণা করা হয়।